వినోదిని (నటి)

వినోదిని భారతీయ నటి. ఆమె తమిళం, మలయాళం, కన్నడ చిత్రాలతో పాటు తమిళ టెలివిజన్ ధారావాహికలలో కూడా నటిస్తుంది. చైల్డ్ ఆర్టిస్ట్‌గా నటనా జీవితాన్ని ప్రారంభించిన ఆమె కన్నడ చిత్రాలలో శ్వేతగా గుర్తింపు పొందింది.

కెరీర్ 
వినోదిని చైల్డ్ ఆర్టిస్ట్‌గా తన నటనా జీవితాన్ని ప్రారంభించింది, తమిళ చిత్రాలలో ప్రధాన పాత్రలు పోషించడానికి ముందు ఆమె మనల్ కయిరు, పుతియా సగప్తం, మన్నుక్కుల్ వైరం వంటి చిత్రాలలో సహాయపాత్రలలో నటించింది. 1992లో, ఆమె బాలు మహేంద్ర దర్శకత్వంలో వన్న వన్న పౌక్కల్‌లో నటించింది. ఈ చిత్రం విమర్శనాత్మకంగా, వాణిజ్యపరంగా విజయవంతమైంది. తమిళంలో ఉత్తమ చలనచిత్రంగా జాతీయ చలనచిత్ర అవార్డును గెలుచుకుంది.

అదే సంవత్సరం, ఆమె సూర్య మానసంతో మలయాళ సినిమా, చైత్రద ప్రేమాంజలితో కన్నడ చిత్ర పరిశ్రమలో అడుగుపెట్టింది, అయితే అక్కడ ఆమె శ్వేతగా వచ్చింది. ఈ రెండు సినిమాలూ విజయాలు సాధించాయి. బాలు మహేంద్ర మరుపదియుమ్, విసు పట్టుకోట్టై పెరియప్ప, రామ నారాయణన్ వంగ భాగస్వామి వంగా, రెండు కె. ఎస్. రవికుమార్ చిత్రాలైన సూర్యన్ చందిరన్, ముత్తుకులిక వారియలతో సహా పలు తమిళ చిత్రాలలో నటించింది.

1990ల మధ్య నాటికి, ఆమె ప్రధాన పాత్రలు పోషించడం కొనసాగించినా చివరిలో తమిళ చిత్రాలలో ఆమె చిన్న చిన్న సపోర్టింగ్ రోల్స్, అతిథి పాత్రలకే పరిమితమైంది. ఆమె చిత్రాలలో ప్రవీణ్ గాంధీ యాక్షన్ చిత్రం రచ్చగన్, సుందర్.సి కామెడీ చిత్రం ఉనక్కగా ఎల్లం ఉనక్కగా, ఎన్. మాతృభూతం పుతిర పునీతమా ఉన్నాయి.

ఆ తరువాత వినోదిని టెలివిజన్ ధారావాహికలలో నటించడం ప్రారంభించింది, అవి డ్రామా సిరీస్ చితి, అగల్ విలక్, కన్నడి కథవుగల్, క్రేజీ మోహన్ హాస్య ధారావాహిక విడత సిరిప్పు. అంతేకాకుండా, ఆమె ఎనిమిదేళ్లపాటు టెలివిజన్ షోను నిర్వహించింది.

ఫిల్మోగ్రఫీ

మూలాలు 

భారతీయ సినిమా నటీమణులు
భారత టెలివిజన్ నటీమణులు
భారతీయ బాల నటీమణులు
తమిళ సినిమా నటీమణులు
మలయాళ సినిమా నటీమణులు
కన్నడ సినిమా నటీమణులు
తమిళ టెలివిజన్‌ నటీమణులు
మలయాళ టెలివిజన్‌ నటీమణులు